Buxoro shahar prokurori J.Fozilovning ijtimoiy tarmoqlar orqali qilgan murojaatida keltirilgan vajlarni oʻrganish yuzasidan

10.12.2020
Joriy yil 11 dekabr kunidan buyon internet tarmogʻi orqali Buxoro shahar prokurori J.Fozilov tomonidan tarqatilgan videomurojaatlarda prokuratura organlarining ayrim xodimlari tomonidan qonunbuzarlik holatlariga yoʻl qoʻyilayotgani ma’lum qilingan.


J.Fozilovning vajlarini sinchkovlik bilan har tomonlama va xolisona tekshirish hamda holatga baho berish maqsadida joriy yil 14 dekabr kuni Respublika idoralararo komissiyasi tuzildi.


Komissiya tarkibiga O‘zbekiston Respublikasi Prezidenti Administratsiyasi, Oliy Majlis Senati, Prezident huzuridagi tadbirkorlik sub’ektlarining huquqlari va qonuniy manfaatlarini himoya qilish boʻyicha vakil, Korrupsiyaga qarshi kurashish agentligi, Adliya vazirligi, Bosh prokuratura, shuningdek O‘zbekiston Respublikasi Prezidentining Buxoro viloyatidagi Xalq qabulxonasining mas’ul xodimlari kiritildi.


Komissiya murojaatda keltirilgan qonunbuzarlik holatlarini joyiga chiqqan holda, J.Fozilovning barcha vajlarini bevosita oʻzining ishtirokida chuqur va xolisona oʻrganilishini tashkil etadi.


Tekshirish natijalari boʻyicha qoʻshimcha ravishda xabar beriladi.
O‘zbekiston Respublikasi Prezidentining

Xalq qabulxonasi